Κανονισμός (ΕΚ) αριθ. 3/2001 της Επιτροπής

της 3ης Ιανουαρίου 2001

για την τροποποίηση του κανονισμού (ΕΚ) αριθ. 2734/2000 για τροποποίηση του κανονισμού (ΕΟΚ) αριθ. 1627/89 σχετικά με την αγορά βοείου κρέατος με διαγωνισμό και για παρέκκλιση ή τροποποίηση του κανονισμού (ΕΚ) αριθ. 562/2000 περί λεπτομερών κανόνων εφαρμογής του κανονισμού (ΕΚ) αριθ. 1254/1999 του Συμβουλίου όσον αφορά τα καθεστώτα αγοράς στη δημόσια παρέμβαση στον τομέα του βοείου κρέατος

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1254/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του βοείου κρέατος(1), και ιδίως το άρθρο 47 παράγραφος 8,

Εκτιμώντας τα ακόλουθα:

(1) Ο κανονισμός (ΕΚ) αριθ. 2734/2000 της Επιτροπής, της 14ης Δεκεμβρίου 2000, για τροποποίηση του κανονισμού (ΕΟΚ) αριθ. 1627/89 σχετικά με την αγορά βοείου κρέατος με διαγωνισμό και για παρέκκλιση ή τροποποίηση του κανονισμού (ΕΚ) αριθ. 562/2000 περί λεπτομερών κανόνων εφαρμογής του κανονισμού (ΕΚ) αριθ. 1254/1999 του Συμβουλίου όσον αφορά τα καθεστώτα αγοράς στη δημόσια παρέμβαση στον τομέα του βοείου κρέατος(2), εισήγαγε ορισμένες τροποποιήσεις ή παρεκκλίσεις στον κανονισμό (ΕΚ) αριθ. 562/2000(3), ώστε να αντιμετωπιστεί η επικρατούσα στην αγορά εξαιρετική κατάσταση την οποία προκάλεσαν τα πρόσφατα γεγονότα που συνδέονται με τη σπογγώδη εγκεφαλοπάθεια των βοοειδών (ΣΕΒ).

(2) Λαμβάνοντας υπόψη την ανωτέρω επικρατούσα στην αγορά εξαιρετική κατάσταση και για να βελτιωθεί η απόδοση των μέτρων παρέμβασης που προβλέπονται από τον κανονισμό (ΕΚ) αριθ. 2734/2000, θα πρέπει να προβλεφθεί παρέκκλιση από το άρθρο 4 παράγρφος 2 στοιχείο ζ) του κανονισμού (ΕΚ) αριθ. 562/2000 όσον αφορά το μέγιστο βάρος σφαγίων, μη καθορίζοντας κανένα όριο βάρους για τον δεύτερο από τη σειρά διαγωνισμών που αναφέρονται στο άρθρο 6 παράγραφος 1 του κανονισμού (ΕΚ) αριθ. 2734/2000, για τον πρώτο διαγωνισμό που ανοίγει στη διάρκεια του μηνός Ιανουαρίου 2001.

(3) Τα ζώα που ανήκουν σε φυλές βοοειδών εμφαινόμενες στο παράρτημα Ι του κανονισμού (ΕΚ) αριθ. 2342/1999 της Επιτροπής, της 28ης Οκτωβρίου 1999, για καθορισμό των λεπτομερειών εφαρμογής του κανονισμού (ΕΚ) αριθ. 1254/1999 του Συμβουλίου, περί κοινής οργανώσεως αγοράς στον τομέα του βοείου κρέατος, όσον αφορά τα καθεστώτα πριμοδοτήσεων(4), όπως τροποποιήθηκε τελευταία από τον κανονισμό (ΕΚ) αριθ. 2733/2000(5), δεν θεωρούνται ότι ανήκουν σε φυλή στραμμένη στην κρεατοπαραγωγή. Είναι σκόπιμο οι τελευταίες να εξαιρεθούν από την εφαρμογή του άρθρου 7 του κανονισμού (ΕΚ) αριθ. 2734/2000, επειδή δεν συμβάλει στην περιστολή της παραγωγής.

(4) Είναι σκόπιμο να τροποποιηθεί κατ' επέκταση ο κανονισμός (ΕΚ) αριθ. 2734/2000.

(5) Συνεκτιμώντας την εξέλιξη των γεγονότων, επιβάλλεται η άμεση έναρξη ισχύος του παρόντος κανονισμού.

(6) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 2734/2000 τροποποιείται ως εξής:

1. Στο άρθρο 6 παράγραφος 1, η τελευταία φράση αντικαθίσταται από το ακόλοθο κείμενο:"Πάντως, για τον πρώτο διαγωνισμό το μέγιστο βάρος θα είναι 430 χιλιόγραμμα, ενώ για τον δεύτερο διαγωνισμό δεν επιβάλλεται κανείς περιορισμός ως προς το μέγιστο βάρος σφαγίων."

2. Στο άρθρο 7 δεύτερο εδάφιο, μετά τις λέξεις "Στην περίπτωση αυτή:" προστίθεται η ακόλουθη περίπτωση:

"- τα ζώα ανήκουν σε φυλές βοοειδών διαφορετικές από εκείνες που εμφαίνονται στο παράρτημα Ι του κανονισμού (ΕΚ) αριθ. 2342/1999."

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 3 Ιανουαρίου 2001.

Για την Επιτροπή

Franz Fischler

Μέλος της Επιτροπής

(1) ΕΕ L 160 της 26.6.1999, σ. 21.

(2) ΕΕ L 316 της 15.12.2000, σ. 45.

(3) ΕΕ L 68 της 16.3.2000, σ. 22.

(4) ΕΕ L 281 της 4.11.1999, σ. 30.

(5) ΕΕ L 316 της 15.12.2000, σ. 44.